Ceramah Ramadhan
Contoh Naskah Khutbah Idul Fitri 1443 H / 2022 M Berbahasa Makassar
Anne Allowa taena bukuang kana masarro la’birangngang ia akkulle nipa’mole-mole passangngallinna pappakalompao siagang pammuji mange rikaraeng kaminang kammayya iami antu karaeng Allahu Ta’ala taena karaeng akkulle ni somba, nikussiangngi, nikamalakkang, nipangonro-nganroi ri allo bangngi massingalinna iaji riayai tallasallatta, riayai matenta ri iya tongki sallang nipoterang punna ta’rapi ero kalompoanna.
Khutbah Idul Fitri 2022 Berbahasa Makassar – Sahabat sekalian, demi memenuhi permintaan salah satu teman, makan ceramah pidato akan posting mengenai contoh Teks Lengkap Khutbah Pidato Idul Fitri 1443 H berbahasa Makasar, setelah sebelumnya dishare Khutbah idul fitri berbahasa Bugis, silahkan di simak
Allahu Akbar 9 x Wallilahil Hamdu
إِنَّ الْحَمْدَ لِلَّهِ نَحْمَدُهُ وَنَسْتَعِيْنُهُ وَنَسْتَغْفِرُهْ وَنَعُوذُ بِاللهِ مِنْ شُرُوْرِ أَنْفُسِنَا وَمِنْ سَيِّئَاتِ أَعْمَالِنَا، مَنْ يَهْدِهِ اللهُ فَلاَ مُضِلَّ لَهُ وَمَنْ يُضْلِلْهُ فَلاَ هَادِيَ لَهُ. وَأَشْهَدُ أَنْ لاَ إِلَهَ إِلاَّ اللهُ وَحْدَهُ لاَ شَرِيْكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُوْلُهُ. يَا أَيُّهَا النَّاسُ أُوْصِيْكُمْ وَإِيَّايَ بِتَقْوَى اللهِ فَقَدْ فَازَ الْمُتَّقُوْنَ. قَالَ تَعَالَى: يَا أَيُّهاَ الَّذِيْنَ ءَامَنُوا اتَّقُوا اللهَ حَقَّ تُقَاتِهِ وَلاَ تَمُوْتُنَّ إِلاَّ وَأَنتُمْ مُّسْلِمُوْنَ. قَالَ تَعَالَى: يَا أَيُّهَا النَّاسُ اتَّقُوْا رَبَّكُمُ الَّذِيْ خَلَقَكُمْ مِّنْ نَفْسٍ وَاحِدَةٍ وَخَلَقَ مِنْهَا زَوْجَهَا وَبَثَّ مِنْهُمَا رِجَالاً كَثِيْرًا وَنِسَآءً وَاتَّقُوا اللهَ الَّذِيْ تَسَآءَلُوْنَ بِهِ وَاْلأَرْحَامَ إِنَّ اللهَ كَانَ عَلَيْكُمْ رَقِيْبًا. يَا أَيُّهَا الَّذِيْنَ ءَامَنُوا اتَّقُوا اللهَ وَقُوْلُوْا قَوْلاً سَدِيْدًا. يُصْلِحْ لَكُمْ أَعْمَالَكُمْ وَيَغْفِرْ لَكُمْ ذُنُوْبَكُمْ وَمَنْ يُطِعِ اللهَ وَرَسُوْلَهُ فَقَدْ فَازَ فَوْزًا عَظِيْمًا.
أَمَّا بَعْدُ؛ فَإِنَّ أَصْدَقَ الْحَدِيثِ كِتَابُ اللهَ، وَخَيْرَ الْهَدْيِ هَدْيُ مُحَمَّدٍ صَلَّى الله عَلَيْهِ وَسَلَّمَ وَشَّرَ الأُمُورِ مُحْدَثَاتُهَا وَكُلَّ مُحْدَثَةٍ بِدْعَةٌ وَكُلَّ بِدْعَةٍ ضَلاَلَةٌ وَكُلَّ ضَلاَلَةٍ فِى النَّارِ. اَللَّهُمَّ صَلِّ وَسَلِّمْ عَلَى نَبِيِّنَا مُحَمَّدٍ وَعَلَى آلِهِ وَصَحْبِهِ وَمَنْ تَبِعَهُمْ بِإِحْسَانٍ إِلَى يَوْمِ الْقِيَامَةِ.
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Anne Allowa taena bukuang kana masarro la’birangngang ia akkulle nipa’mole-mole passangngallinna pappakalompao siagang pammuji mange rikaraeng kaminang kammayya iami antu karaeng Allahu Ta’ala taena karaeng akkulle ni somba, nikussiangngi, nikamalakkang, nipangonro-nganroi ri allo bangngi massingalinna iaji riayai tallasallatta, riayai matenta ri iya tongki sallang nipoterang punna ta’rapi ero kalompoanna.
Sallang pappasalama saniasa nikiring mange rijunjungang na’bitta Muhammad SAW, Ia Na’bi a’jari suro mange ritompo’na linoa anne taena maraeng poro ampacinikangki singara siagang pappijo’jo mange rikasalamakkanga baji ri lino la’bipa ia ri allo ribokona Allahhu Ta’ala
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Anne allowa niaki ritampa le’baka nipassamaturuki nisangkanai, nipa’bulo sibatangngi angkana anjoeng tawwa assibuntu-buntulu julu bangsa, julu agama, sicini-cini, sibija sipammanakang appakajai takabbere pammuji pappakalompo rikaraeng Allahu SWT. Ampasituruki kanana Allahu Ta’ala ilalang ri Qur’an mala’biri’na S.Al-Ahzab 41
Battuanna:Ee sikamma tumatappaka angngurangiki mange ri karaeng Allahu Ta’ala siagang pangngurangi sijai-jaina nasila’bu la’buna awattua. Naki sa’bu arena karaenga ma’mole-mole nasaba iami karaeng angkamaseangki siagang malaeka’na ampappala doangngangki nakissulu battu rikakaperanga naniyamo cahaya ilalang ribarambanta
Anne allowa battuki ribundu lompowa ambunduki hawa nafsuta sibulangki sallonna massing Allati kalenta baji’kana, lamma nyawa, lamma ati lammoro passare-sare, ampelaki sifat tampowa, takabboro’tinggi langgaya sifat eroka nikana nipela’mi sipa’kodiya, nibokoimi pappisangkaya, pang gaukang baji’mami nigaukang passuroang nilaku-laku,sipa boyaimi baji natenamo naki sipaboyang kodi, nakammayammi anne antama rigolongang tumatappaka siagang malla rikaraenga anggappa predikat “la’llakum Tattakun” singkamma najanjiangki Allah Ta’ala ilalang ri kitta mala’birina ilalang risurah Al-Baqarah ayat 183:
Artinya: Ee sikamma tumatappaka niwajikkangi mange rikatte ngaseng untuk appuasa sangkamma todong niparentangi mange ri ummat le’ba lalowa dasi na dasi naki antamaja rigolongang tumallaka
Anne allowa battuki ribulang rumallanga appuasa, appakajai amala baji’ appasulu’sakka, lanynyimaki ridosa kammatong lanyinynna ana berulassuka battu ribattanna anronna.
Inai-nai appuasa angentengani sambayang, akkusiang siagang tappa na are relanna Alla Ta’ala.Lanyingi dosana sangkama ana beru lassuka ribatanna anronna
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Mingka anne allowa assibokoimaki bulang rumallanga bulang malanynyinga, bulan tarraka ribarakka abbokomi tamammaliang Kadde’ji kilangngere’ sa’ranna bulang rumallanga appalakkana rikatte ma’nassa rerai atinta,dinging-dinging pa’maitta lari je’ne matanta kamangei rikatte appalakkana
Assalamu alaikum ya-Ayyuhal muslimin wal muslimat
Assalamu alaikum Ya-Ahlus siyaam
Assalamu alaikum Ya-Ahlut Tarawih
Assalamu alaikum Ya-Ahluz zakat
Assibokomaki anne mingka tenaja kisassa’ lalang katarompoki ripassawallang, rasiki ripammetengang kagannaki puasata, sukkuki tareweta, loei sambayang lantang bangnginta nalappasa zakka pitaratta lassicinikki sallang ridallekanna Allah Ta’ala.Kamma rinakanana na’bita
Farhatani farhatani Indalliqai Rabbi
Naiya tau puasaya langgappai rua kassanangngang sannangisawattunna nagesara puasana sannang tongi riwattu assabuntuluna Allah SWT
Sambayanta a’jari sa’bi, ka’do danniarita a’jara kanrena je’ne inung siagang jakkatta a’jari pa’lalangang ripadang mahsyar silamaka matanna Allowa tallantena riulunta.
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Bullang rumallanga mange tongi ritau mongkereka battu ri passoroanna Alla Ta’ala appala’kana: Allampama anne kurangsiri’ ,kurang malla taena pangngali’ rannumaki anne alloa katenamo kikasirikang taena tommo kisiri-siri karata mi tawwa anganre anginung riwattu allowa
Anne allowa sannaki rannunu mingka sanna cilakata rassiko rikarugiang tarompoko ri sassa lalang, nisungkei suruga mingka naraka napammantangi naki’a’jari papparinra rinaraka nibalambang ri tompo’na
Nampapi nasassala kalenna tau tenaya naero anggaukang pakkusiang ilalanganna anne bulanga tau niaka ansia-siakangi rumallanga ripassabakkang kasibukanna angngondangi usaha katalassang linona. Sassa lalang tena na le’ba riolo, riboko tompi manjina’ mappilannassi
Kupakainga’kki kammaya tompa ribattang kalengku angkanaya tea laloki angkanai sangnging linoji ni usahai, doeji kiboya, barang-barangji kipatambung. Nampa kikaluppai karaeng ampa’jariaki ansareaki dalle kiu’rangi pappasanna karaeng Alla Ta’ala
Kiboyai katallasang linota ningka teaki kaluppai kata lassang ahiratta.
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Ingakki anne lino lani bokoiji ahira pasti lani mangei Ingakki angkanaya jai tau attallasa riolonganta a’mate-mateang angkaresoi lino mate anjo mange tena naerangi barang-barangna
Bajiki kalumanyanyanga, empo sunggua, eroka a’balanja nania bija tabija battu ngaseng attimporong
Kodi kasi asia eroka nampa tena kamanna bija tea ngaseng appattau, mingka ia kala’biranga tenaja nappoko’ battu rinikanaya pakkalumanynyangngang tena tonja nappoko’ battu riempoanga iareka jabatanga, mingka appokoki battu ritappaka ri Allah Ta-ala
Naiya katunanga tena nappoko battu ripakkasi-asianga, appokoki battu ritappaka, kalumanynyangki, nia empoanta mingka a’bokoki riparentana Allah Ta-ala niakki rikatunanga riallo riboko sallang. Kasi asiki mngka niakki akkusiang tunaki rilino mingka la’biriki riallo riboko sallang.
Ikambe tau kalumanynyanga, punna eroki la’biri rilino, la’biri ri-ahera gau baji kigaukang, sambayang kilaku-laku naki pakajai sambayang barajamatta kima’nannungang rimasigi musallata.
Ikambe tau kasi-asia punna teajaki tuna ri-lino tuna ri-ahera anggaukangki parentana Allah ta-ala tunga-tungala wattu. Nasaba mana tena kissambayang kasi-asijaki bajikangngang assambayangmaki tunaki rilino mingka la’birikki ri-ahera sallang, insya Allah.
Ikatte tumapparentaya assengi kalenta tunipinawang, nipammanjengi, nipa’la’langi, sungkeangi timunganta tuma’buttata, punna niaki battu rikatte angngerangi pa’risi’na ansoengi susanna bantui punna gau siratang, ikattemi antu tumapparentaya rapangki jarung, tumabuttata sanrapangi pintala, nakana tau towayya anta’leko jarung namamminawang pintalaka, bajiki anu panraka a’memungi anu kekkeka.
Ikatte tumabuttaya assengi kalenta tuniparenta kipinawangi ero’na pammarentata ilalang rikabajikanga salama tena nassibokoi ero’na agamaya.
Se’rea pa’rasangang punna assamaturuki tumapparenta, tau kalumanyyang, tau caradde siagang tau kasi-asi lewai pa’rasanganga, ammentengi pabbuttanga, nipaturungi barakka’na linoa nani sungkei barakka’na buttaya anjari wassele’na pammarianga.
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Ikatte niaka ammallaki tau toa, teaki ma’ring kiga’gara’ anronta iareka anggeta, kipagalinta biberetta, kikanammi eroka kikanang nakigaukang eroka kigaukang, tamangngali-ali tamassiri-siri tanasikko’maki riada’ tau kammayyami anne tau doraka ritau toa tau cilaka sallang riallo riboko.
Kipahangi baji’-baji angkanayya manna ga’gaki kigammara’ tinggi pangngasengang siagang empoanta #kabbala’ tanakanre bassi punna dorakaki ritau toa, tanrasayyaki salama tammuntulu’ singara’ niboyai dalletta iraya mingka ilauki ammumba, nakana Nabbita
“Rellana Allah ta-ala battu rirellana tau toata siagang pangngu’ranginna Allah ta-ala battu ripangnguranginna tau toata”.
Angngu’rangiki sa’ribattang riwattunta ilalang battang nikimbolong 9 bulan 10 allo nierang mange-mange, ammatta attinro tamabaji, angnganre tamassipa nilassukangki assulu sidallekangi tallasa iareka mate, naiya manggeta napassabaki rannu natenamo naassengi kasappoanga amboyangki tallasa, sassang napalampang nasassang todong nakabattuang mingka tena nale’ba akkunraring la’bipa iya lanre rikatte na iya harapanna lompoki nai nakijari tau naki matu-matu riparanta rupa tau; mingka apa kajariang kagassing lompoki napa’risi nyawaja kibalassiang tautoata.’ Air susu dibalas air tuba ‘ Rasullullah naancangi tau kammayya anne antamapi ontayya riso’bolo jarunga nampa antama’ suruga tau dorakaya ri tau toa .Bahkan narampai nabbita
“Inai- inai tau doraka ritau toana ma’nasa antu tau najallakangi kalenna antama rinaraka
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Mingka parallui niasseng angkanaya nia todong ana’ dorakai ritau toana napassabaki battu ritau toana tonji nasaba salai batena andidi’, salai batena angngajara bahkan tena nagaukangi kawajibanna mange ri ana’na emmangka pangajarang ripangaseang sikola, ripangngaseang agama iareka pangadakkang. Mingka rikamma-kammayya anne taenamo alasan talandidiki ana-anaka’ nasaba alhamdullilah riniya’na programna pammarentata ri butta Gowa melalui perda no.4/2008 ripa’salana nikanaya ‘pendidikan gratis ‘ battuang kana ana’-ana’ sikolaya mulai ri SD/MI sanggenna SMA/MA taenamo nakulle ripaballaki pa’bayara nasaba pa’bayara’na natanggommi pammarenta. Nia tommo nikana SPAS [Sanggar Pendidikan Anak Saleh ] Ia ngasami anne parallui Nipa’matu-matu baji siagang risikamma programna pammarentata.’
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Anne alloa, allo pa’jamataengan; allo sipappala popporo sipammoporang rimassing le’bata assi-sala pa’mai rigau katalasanta, a’jamataeng maki sipammopporang, le’baka le’bami manna mamo naki le’ba assibuangi mata poke’ Assite’ba berang kalewang, siunteang pangngulu badi angsungkei kancing bajunta namassing kite’de barambanta nampa kikanang ero’nu ero’ku todong apaseng katenamangkaja ki’le’ba nigaukang anne kammayya napassabbaki besere’ ana’-anaji iareka kana ta’lero’ji, passala barang-barang, sisala pammetanga iareka pammileang riallo pannodokkanga, a’jama taengmaki naki sipammoporang teaki ta’galli angkanaya eja tompi seng na doang. katenaja antu nangerang kabajikang, assamaturu’maki ikatte tau Bontoreaya naki’ ta’gala pappasangna tau toata ‘manna ronrong linoa gesara butta maraeng ikatte tau Bontoreaya tetapjaki siama-ama nipasituru rikellonna tau rioloa ; Ikattepa assamaturu, pakabaji boritta naki rambangan assomballi mate’nea teaki napara ikatte sigea sigenra-genra-na’lewa lino na aman pa’rasanganta’. Asama turumaki’ naki bulo sibatang accera sitongka-tongka. Appakabellai nikanaya passisalang-salang assampa parasangang tasipakana, siampi balla tasipattau, assigette gantiro tasiasseng , tau kammayya anne tau nicalla rikaraeng Allahu ta-Ala siagadang ri na’bina situru’ rikananna
‘’Taena natappa se’rea rupa tau tenayya nangai sarebattanna kammatodong nangainna batang kalenna’’
Rihaddese maraenga narampei
‘’Tiai golonganku tau lompoa natena nahormati tau caddia tiai tongi golonganku taucaddia natena napakalabbiri tau toayya’’
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Anne alloa nia tommo tau rannu nasaba assicini asengi bija pammanakanna salloa nakanakuki salloa napakkuring -kuringang niasengmaki assito’ro mata assijangjang kitamuri naerang kakkala te’ne pa’mai.
Mingka ri’pasimbangenna tau rannua nia tommo anne alloawa tau rera atinna dinging-dinging pa’mai’na tassunge’nge’ ammatti’ je’ne’ matanna anggalluru ribarambangna iamintu
ana’-ana’ makukanga nibokoi rianrong iareka ri mange punna accinimo parangna ana’ana’ nirenreng rimanggena nirurungnga ri amma’na akkanami atinna ka’de attalassa injapi anrong manggeku narenreng narurungngang kamma tonga anjo .
tau towaya ia mateamo ana jari taunna iareka nia ana’ na a’lampa bella anjo mange nisimbang ribulu’ nipisalla ritamparang napassabakkang amboyai tallasa’na iareka angngondang pangngassengang taniasseng antumae ritallasa allo-allona, bassoro’na iareka cipuru’na, paseha’na iareka pagarrinna, bahkan tallasa’na iareka matenna punna accinimo tau toa anrenreng iareka sirurungang ana’na, nakana tommo atinna ka’de attallasa inja anakku iareka niaki battu rilampanna kurenreng, sirurungang, sileporang kamma injapa anjo
Tau kamateanga ri bura’ne iareka ribaine punna accinimo tau assirurungang sikalabine nakana tommo atinna ka’de para attallasa inja a’rurung-rurung kamma tomma anjo sita’gala lima assiremba-remba naruntu ngasemmi nanawa-nawa riwattunna sileporang sikalabine
Allahu Akbar 3X walillahil hamdu. Tau toa Sari’battang tunipakala’birika ngaseng niaka hadere
Ikatte tau toa ammallakia ana’ tau lolo tau rungka teaki sayu rianatta nasaba tallui antu saba’ akkulle ammanraki, makase’re pasayua, makarua ammalasaka makatallau kodibawaya iareka bawa tanisingkolo
Punna sambayang kisayu panrakki, teaki ta’galli saribattang angkanaya ejatompi seng na doang , tussambayang mate tong, tau tak sambayang mate tong . taussambayang antu tena tonja nattantu salama’na, kanajawab tongi antu passambayanga angkana inakke assambayang tena nattantu salamaku, ingka ikatte tena kissambayang attantumi tasalamatta kapunna nia tau lanikamaseang pasambayangarong ni kamaseang nampa tau tenaya nasambayang punna paeng lanikamaseang .
Punna ana’ rungka kisayu ammanraki napunna taulolo kisayu nipanraki, teaki pakei istilayya angkanaya ‘’itu soal biasa ‘’ nasaba biasami antu ammanraki, nikanayya soal biasa natenamo nisadari perlahan tapi pasti naerangki mange ri kapanrakanga .
Ikatte tau lolowa sanrapangki bayao addongko ricappa tanru, niserota tu’gurutta ,niberota ammatunta’ gampangki reppe ta’balle minynya nataena rappunganna. anjo bura’nea sanrapangi kaluku punna pintujungja ammattung pissalapang tassambila taena nangapa –apa. Singaiki se’re baine se’rea bura’ne nale’bamo a’gau salah a’jari pangalamanmi ri’bura’nea na’jari kahancurangi ribaineya .
Allahu Akbar 3 kali walillahil hamdu. Tau toa Sari’battang tunipakala’birika ngaseng niaka hadere
Kupasangki sari’battang terutama batanna kalengku nakana se’rea tupanrita inai-nai a’gau baji lanierang antu mange rikabajikanga , inai-naimo tau nierang mange rikabajikanga lani erangi antama ri suruga . inai-inai tau a’gau kodi lani erangi mange rikakodianga lani erangngi antu antama rineraka. Suruga neraka ikatte tonji ampareki mateki sallang, langsung mami nipammantangi. Assambayangki kitoba pakajai amalatta eranna anjaya bokonna tau mateya. Anne lino pakkaresoang butta pa’lamung-lamunga ri akherat pi sallang nialle wasselena.
Teaki ma’ring nataba kananna tau toata, sambayanna passayua sallina sakaroloa erokki toba nanalumbaki matea tutuki ma’lepa-lepa, ma’biseang ribontoa tallangki sallang nanasakkoki alimbu’bu, battuangkana tallasakki angngondangi rilinoa anne taena namminawang aheratta mingka punna aherat kituntu attantumi amminawang linota .
Allahu Akbar 3 kali walillahil hamdu. Tau toa Sari’battang tunipakala’birika ngaseng niaka hadere
Namasarro upa’mi tau niaka tappa anggaukang passuroa alli-lilia pappisangka, ammentenna sambayang, appakala’biri tau toa nabaji ampe-ampena riparangna rupa tau. Tau kammayya anne lanrasa kabara mappakarannu-rannu , nileme-leme nyawana , niluarriang kuburu’na nisungkeang pa’kebuna langi ka assibuntulu Allah ta’ala nippasalamaki ri tetena shiratal mustaqim antama risuruga .
Namasarro cilakami iya tau niaka ammongkere ri Allah ta’ala sangnging pappisangka nalaku-laku nampa passuroang naliliang tangenteang sambayang, doraka ritau toa, tampo tinggi langga, kodi ati’ ero’ nikana , tena napakataui parangna tau kalenna tonji nakana tau nakanangi Tussambayang mate tong tutassambayang mate tong, kikkiri assidakka singkamma dongko paro tau kammayami anne lanrasai kabara pakamalla-malla ,lani pasinta nyawana rimalakul maut, ni para-parapa ri mungkara siagang nakir, nisessa rikuburu’na, nikanrei ribarang-barangna nampa nibalambang sallang ripepe neraka.
Akhirna sebagai pappasang pannongko rilalanna katu’baku ia a’jari pappakainga risesena tau takkaluppaya limai rupanna tea laloki eroki nabokoi, iamintu:
1. Tealaloki eroki nabokoi pakeang takekke iamiantu
2. Tealaloki ero Tealaloki eroki nabokoi bunging ta’mara iamintu
3. Tealaloki eroki nabokoi bokong tamabari iamintu
4. Tealaloki eroki nabokoi dongko-dongkokang malacciri’ iamintu
5. Tealaloki eroki nabokoi sulo tamapa’rang iamintu
Maemaki naki nia appala doang ri Allah Ta-ala barang niajaki nasare umuru mala’bu siagang tubuh masalewangang naki niaja assomaballangi tallasatta ampa’nannungangi pakkusianta assibuntulu rumallang labattua
Amin Ya Rabbal alamin
بَارَكَ اللهُ لِيْ وَلَكُمْ فِي الْقُرْآنِ الْعَظِيْمِ، وَنَفَعَنِيْ وَإِيَّاكُمْ بِمَا فِيْهِ مِنَ اْلآيَاتِ وَالذِّكْرِ الْحَكِيْمِ، وَتَقَبَلَّ اللهُ مِنِّيْ وَمِنْكُمْ تِلاَوَتَهُ، إِنَّهُ هُوَ السَّمِيْعُ الْعَلِيْمُ. أَقُوْلُ قَوْلِيْ هَذَا وَأَسْتَغْفِرُ اللهَ الْعَظِيْمَ لِيْ وَلَكُمْ وَلِسَائِرِ الْمُسْلِمِيْنَ وَالْمُسْلِمَاتِ وَالْمُؤْمِنِيْنَ وَالْمُؤْمِنَاتِ. فَاسْتَغْفِرُوْهُ، إِنَّهُ هُوَ الْغَفُوْرُ الرَّحِيْمُ.
Khutbah Kedua
إِنَّ الْحَمْدَ لِلَّهِ نَحْمَدُهُ وَنَسْتَعِيْنُهُ وَنَسْتَغْفِرُهْ وَنَعُوذُ بِاللهِ مِنْ شُرُوْرِ أَنْفُسِنَا وَمِنْ سَيِّئَاتِ أَعْمَالِنَا، مَنْ يَهْدِهِ اللهُ فَلاَ مُضِلَّ لَهُ وَمَنْ يُضْلِلْ فَلاَ هَادِيَ لَهُ. أَشْهَدُ أَنْ لاَ إِلَهَ إِلاَّ اللهُ وَحْدَهُ لاَ شَرِيْكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُوْلُهُ صَلَّى اللهُ عَلَى نَبِيِّنَا مُحَمَّدٍ وَعَلَى آلِهِ وَأَصْحَابِهِ وَسَلَّمَ تَسْلِيْمًا كَثِيْرًا. قَالَ تَعَالَى: يَا أَيُّهاَ الَّذِيْنَ ءَامَنُوا اتَّقُوا اللهَ حَقَّ تُقَاتِهِ وَلاَ تَمُوْتُنَّ إِلاَّ وَأَنتُمْ مُّسْلِمُوْنَ. قَالَ تَعَالَى: {وَمَن يَتَّقِ اللهَ يَجْعَل لَّهُ مَخْرَجًا} وَقَالَ: {وَمَن يَتَّقِ اللهَ يُكَفِّرْ عَنْهُ سَيِّئَاتِهِ وَيُعْظِمْ لَهُ أَجْرًا}
ثُمَّ اعْلَمُوْا فَإِنَّ اللهَ أَمَرَكُمْ بِالصَّلاَةِ وَالسَّلاَمِ عَلَى رَسُوْلِهِ فَقَالَ: {إِنَّ اللهَ وَمَلاَئِكَتَهُ يُصَلُّوْنَ عَلَى النَّبِيِّ، يَا أَيُّهاَ الَّذِيْنَ ءَامَنُوْا صَلُّوْا عَلَيْهِ وَسَلِّمُوْا تَسْلِيْمًا}.
اَللَّهُمَّ صَلِّ عَلَى مُحَمَّدٍ وَعَلَى آلِ مُحَمَّدٍ كَمَا صَلَّيْتَ عَلَى إِبْرَاهِيْمَ وَعَلَى آلِ إِبْرَاهِيْمَ، إِنَّكَ حَمِيْدٌ مَجِيْدٌ. وَبَارِكْ عَلَى مُحَمَّدٍ وَعَلَى آلِ مُحَمَّدٍ كَمَا بَارَكْتَ عَلَى إِبْرَاهِيْمَ وَعَلَى آلِ إِبْرَاهِيْمَ، إِنَّكَ حَمِيْدٌ مَجِيْدٌ. اَللَّهُمَّ اغْفِرْ لِلْمُسْلِمِيْنَ وَالْمُسْلِمَاتِ، وَالْمُؤْمِنِيْنَ وَالْمُؤْمِنَاتِ اْلأَحْيَاءِ مِنْهُمْ وَاْلأَمْوَاتِ، إِنَّكَ سَمِيْعٌ قَرِيْبٌ مُجِيْبُ الدَّعَوَاتِ. اَللَّهُمَّ أَرِنَا الْحَقَّ حَقًّا وَارْزُقْنَا اتِّبَاعَهُ، وَأَرِنَا الْبَاطِلَ باَطِلاً وَارْزُقْنَا اجْتِنَابَهُ. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا. سُبْحَانَ رَبِّكَ رَبِّ الْعِزَّةِ عَمَّا يَصِفُوْنَ، وَسَلاَمٌ عَلَى الْمُرْسَلِيْنَ وَالْحَمْدُ لِلَّهِ رَبِّ الْعَالَمِيْنَ.
وَصَلَّى اللهُ عَلَى مُحَمَّدٍ وَعَلَى آلِهِ وَصَحْبِهِ وَسَلَّمَ. وَأَقِمِ الصَّلاَةَ
10 Comments
-
Pingback: Contoh Naskah Khutbah Idul Fitri 1441 H/2020 M Berbahasa Madura - Ceramah Pidato - Ceramah Pidato
-
-
Pingback: Contoh Naskah Khutbah Idul Fitri 1440 H/2019 M Berbahasa Sunda | Ceramah Pidato
jav_Latn bjn_Latn bug_Latn ind_Latn mlt_Latn knc_Arab knc_Arab bug_Latn bug_Latn bug_Latn bug_Latn bug_Latn bug_Latn sun_Latn bug_Latn bug_Latn bug_Latn bug_Latn bug_Latn hau_Latn hau_Latn lin_Latn wol_Latn bug_Latn gaz_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn min_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn jav_Latn bug_Latn bug_Latn bug_Latn bug_Latn bug_Latn bug_Latn bug_Latn mri_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bem_Latn sag_Latn sot_Latn sag_Latn sag_Latn bug_Latn pag_Latn knc_Arab zsm_Latn knc_Arab knc_Arab knc_Arab ara_Arab eng_Latn unk min_Latn unk unk min_Latn